‘Padre no hay más que uno 4’ i ‘Gru, mi villano favorito 4’, arriben a la Terrassa d’Estiu
2025-07-24

Després de l’èxit de la seua projecció en el Tívoli, amb pràcticament la sala plena d’espectadors, Padre no hay más que uno 4 i Gru, Mi villano favorito 4 aterren a la Terrassa d’Estiu de Burjassot, dins de la programació cinematogràfica.

Així, Gru, Mi villano favorito 4 arribarà a la pantalla de la Casa de Cultura els dies 31 de juliol i 1 d’agost a les 22.15 hores. El film presenta a Gru, Lucy i les xiques -Margo, Edith i Agnes- que donen la benvinguda a un nou membre en la família: Gru Júnior, que sembla arribar amb el propòsit de ser un suplici per al seu pare. Gru haurà d’enfrontar-se en esta ocasió a la seua nova némesis Maxime Le Mal i la seua sofisticada i malèvola núvia Valentina, la qual cosa obligarà la família a haver de donar-se a la fugida.

La comèdia espanyola Padre no hay más que uno 4: campanas de boda, arribarà amb projeccions del divendres 2 al diumenge 4 d’agost a les 22.15 hores. En la nova bogeria que dirigix i protagonitza Santiago Segura juntament amb Toni Acosta, estos pare s’hauran d’enfrontar a una circumstància poc comuna. I és que el mateix dia que la seua filla major compleix 18 anys, el seu nuvi li proposa matrimoni i esta accepta immediatament.